NaiveNeuron/SloPal huggingface dataset:
Bugár, Béla, podpredseda NR SR (2019-06-21):
Vyhlasujem rozpravu o tomto bode programu za skončenú. Pán navrhovateľ, chcete zaujať stanovisko? Nie. Pán spravodajca? Nie. Ďakujem. Prerušujem rokovanie o tomto bode programu. A tak ako sme včera hovorili aj odsúhlasili, teraz budeme pokračovať druhým čítaním o návrhu poslancov Národnej rady Slovenskej republiky Antona Hrnka, Jaroslava Pašku, Štefana Zelníka, Magdalény Kuciaňovej a Juraja Soboňu na vydanie zákona, ktorým sa mení zákon č. 274/2007 Z. z. o príplatku k dôchodku politickým väzňom v znení neskorších predpisov (tlač 1378). Dávam teraz slovo pánovi poslancovi Hrnkovi ako jednému z navrhovateľov. Nech sa páči.
Grendel, Gábor, podpredseda NR SR (2021-05-13):
Nie, pán poslanec. Hlasujeme, nie, nie, nie. Toto je návrh zákona o obnoviteľných zdrojoch energie, tlač 496, a hlasovať by sme mali o posunutí návrhu zákona do druhého čítania.
Pellegrini, Peter, predseda NR SR (2015-01-30):
Ďakujem pekne. Otváram rozpravu. Konštatujem, že som do rozpravy dostal jednu písomnú prihlášku, za klub KDH prihlásený pán poslanec Zajac. Nech sa páči, pán poslanec, máte slovo.
Simon, Zsolt, poslanec NR SR (2014-11-09):
Ďakujem pekne. Pán kolega Hlina, čo dodať? Snáď toľko, či korupcia tu je, alebo preukázaná spojitosťou medzi finančnou spoločnosťou Penta Enterprises a Medical Group, alebo nie je, alebo či špekulujeme o rôznych konšpiračných teóriách, faktom je a zostane, že SMER zapredal zdravotníctvo, zveril do rúk finančnej skupiny Penta, a tým zabezpečil rozkrádanie zdravotníctva. Keď kolegovia zo SMER-u sa tu bránia, že však bola vyvodená politická zodpovednosť. Formálne áno, pretože ministerku, ktorá vyšla z liahne Penty, nahradili ministrom, ktorý vyšiel z tej istej liahne Penty. Čo sa zmenilo? Nič! Zmenili sa figúrky na šachovnici, ale systém zostal zachovaný. A keď tu opozícia žiada, aby prišiel do tejto sály a čelil Robert Fico tejto kritike a argumentoval a obhajoval svoje kroky, pretože nomináciu aj v jednom, aj v druhom prípade dal predseda vlády Robert Fico. Keď to nerobí, tak ja sa obávam, že tomu, aby ľudia vyšli do ulíc, sa ťažko bude dať zabrániť. A musím povedať, že ani ja, ani moji kolegovia zo strany MOST – HÍD nie sme zástancami toho, aby ľudia išli a takúto vec riešili na uliciach, pretože od tej chvíle už nikto nevie garantovať, čo bude. Ale zodpovednosť podľa mňa nesie Robert Fico a Pavol Paška tým, ako sa správajú k tejto Národnej rade a k nám poslancom, ktorí reprezentujeme tú časť voličov, ktorí nevolili SMER.
Novotný, Viliam, poslanec NR SR (2011-02-02):
Ďakujem pekne. Pán predseda, dajte, prosím, hlasovať o pripomienkach pána prezidenta 1 až 4 a 7 s odporúčaním gestorského výboru schváliť ich.
Krajcer, Daniel, minister kultúry SR (2011-02-03):
Pán poslanec, odpovedal som na vašu otázku tak ako ste ju predložili. Otázku, ktorú kladiete teraz je úplne iného charakteru, ale samozrejme v budúcnosti som pripravený na ňu odpovedať, pokiaľ máte záujem.
A. Belousovová, podpredsedníčka NR SR: (2007-03-28):
Nech sa páči, pani poslankyňa, máte slovo.
Jakab, Elemér, poslanec NR SR (2018-02-01):
Dajte hlasovať o bodoch 1 až 8 prvého pozmeňujúceho návrhu pani poslankyne Remišovej.
Hrnčiar, Andrej, podpredseda NR SR (2017-02-08):
Nech sa páči, pán poslanec Kotleba.
Jurinová, Erika, podpredsedníčka NR SR (2015-06-18):
S reakciou pán poslanec Kolesík.
Grausová, Natália, poslankyňa NR SR (2016-10-26):
Pán Kollár, spomenuli ste tu mečiarizmus. Nikdy som nebola v HZDS ani som nebola voličkou pána Mečiara, ale dovolím si povedať, som trochu staršia od vás, že práve vtedy väčšina, že boli aj opozičné médiá, čo sa nedá povedať o dnešnom dnešku, pretože väčšina médií, súkromných médií má vlastníkov spoza oceánu a tzv. verejnoprávna televízia je takisto, robí, píše všetko len to, čo vlastne píšu aj tieto, čo robia aj tieto súkromné médiá. Čiže my tu vlastne dnes nemáme žiadnu opozíciu, žiadne opozičné médium, čo za Mečiara bolo. Okrem toho práve dnes sa výrazne obmedzuje sloboda slova, sloboda názorov a práve dnes sú ľudia za to prenasledovaní. Ďakujem.
T. Cabaj, podpredseda NR SR: (2010-03-04):
Otázka č. 9, opäť z klubu KDH, Stanislav Kahanec, vojenský obvod Javorina už bolo zodpovedané. Otázku č. 10 László Szigeti – je tu pán poslanec – položil ministrovi školstva, podpredesdovi vlády Jánovi Mikolajovi, otázka znie: „V zmysle § 14 zákona č. 184/2009 o odbornom vzdelávaní a príprave mal sa zriadiť Fond rozvoja odborného vzdelávania a prípravy. Funguje už tento fond? Akými finančnými prostriedkami disponuje? Ako napomáha rozvoju odborného vzdelávania a prípravy?“ Nech sa páči, pán podpredseda vlády, môžete odpovedať.
Senko, Ján, poslanec NR SR (2014-09-12):
Prosím, otvorte rozpravu.
Hrušovský, Pavol, podpredseda NR SR (2010-11-04):
Hlasujeme, páni poslanci. (Hlasovanie.) 144 prítomných, 76 za návrh, 68 proti. Návrh sme schválili. Panie poslankyne, páni poslanci, v mene troch poslaneckých  klubov  navrhujem, aby do programu rokovania 8. schôdze Národnej rady Slovenskej republiky bol zaradený ďalší bod vládny návrh zákona na skrátené legislatívne konanie o vládnom návrhu zákona, ktorým sa mení a dopĺňa zákon o štátnom rozpočte na rok 2010. Prosím, páni poslanci, prezentujme sa a hlasujme. (Hlasovanie.) 144 prítomných, 76 za návrh, 62 proti, 6 sa zdržalo. Návrh sme schválili. S procedurálnymi návrhmi pani poslankyňa Zmajkovičová.
Košútová, Magda, poslankyňa NR SR (2013-03-22):
Ďakujem pekne za slovo, pani podpredsedníčka. Vážené kolegyne, kolegovia, Národná rada Slovenskej republiky uznesením č. 410 z 30. januára 2013 pridelila vládny návrh zákona o pozemkových spoločenstvách, tlač 321, na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie. Za gestorský výbor určila Výbor Národnej rady Slovenskej republiky pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Oba výbory Národnej rady Slovenskej republiky, ktorým bol vládny návrh zákona pridelený, s ním súhlasili a odporučili ho Národnej rade Slovenskej republiky schváliť s pripomienkami tak, ako je to uvedené v časti IV spoločnej správy, aj s odporúčaním gestorského výboru. Gestorský výbor odporúča hlasovať o bodoch spoločnej správy nasledovne: O bodoch spoločnej správy č. 1 až 30 hlasovať spoločne, s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona odporúča Národnej rade Slovenskej republiky vládny návrh zákona o pozemkových spoločenstvách, tlač 321, schváliť s pripomienkami. Spoločná správa výborov Národnej rady Slovenskej republiky o prerokovaní vládneho návrhu zákona o pozemkových spoločenstvách, tlač 321, vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie pod číslom 118 z 13. marca 2013. V citovanom uznesení ma výbor poveril funkciou spoločného spravodajcu výborov a predložiť Národnej rade spoločnú správu výborov a splnomocnil ma podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pani podpredsedníčka, skončila som, otvorte, prosím, rozpravu.
Pellegrini, Peter, predseda NR SR (2024-02-07):
Pán poslanec Hazucha.
P. Paška, predseda NR SR: (2010-03-09):
(Hlasovanie.) 131 prítomných, 130 za, 1 nehlasoval. Tieto body sme schválili.
Paška, Pavol, predseda NR SR (2013-02-06):
Pán spravodajca, chcete sa vyjadriť? Nie, ďakujem pekne. Prerušujem rokovanie o tomto bode programu. Poprosím teraz pána poslanca Hlinu, aby uviedol svoj návrh zákona č. 317 o inteligentných dopravných systémoch v prvom čítaní. Je to tlač 309. Nech sa páči, pán poslanec. (Rokovanie o návrhu poslanca Národnej rady Slovenskej republiky Alojza HLINU na vydanie zákona, ktorým sa mení zákon č. 317/2012 Z. z. o inteligentných dopravných systémoch v cestnej doprave a o zmene a doplnení niektorých zákonov , tlač 309.)
Paška, Pavol, predseda NR SR (2014-05-15):
Ďakujem pekne, pán poslanec. Vyhlasujem obedňajšiu prestávku, budeme pokračovať v rokovaní o druhej popoludní pravidelným bodom hodina otázok. Chcem vás len, kolegyne, kolegovia, informovať, že boli podané len tri otázky na hodinu otázok, to znamená, je pravdepodobné, že hodina otázok nebude hodinou otázok, ale bude minútami otázok, takže budeme pokračovať potom skôr v rozprave. Hovorím to najmä tým kolegom, ktorí sú prihlásení do rozpravy, že s hodinou otázok nebudeme končiť tak ako obvykle niekde po 15.00 hodine, ale možno už okolo pol tretej popoludní a budeme pokračovať potom v prerušenej rozprave o tomto bode. Ďakujem pekne. Dobrú chuť prajem, nasleduje obedňajšia prestávka. (Prerušenie rokovania o 11.59 hodine.) (Pokračovanie rokovania o 14.00 hodine.)
Gašpar, Tibor, poslanec NR SR (2024-02-08):
Budeme hlasovať o bode 247 druhého pozmeňujúceho návrhu poslanca Galka.
Danko, Andrej, podpredseda NR SR (2024-05-14):
Vážení páni poslanci, vážené panie poslankyne, pokračujeme v rozprave. S faktickými poznámkami sú na vystúpenie poslanca Grendela zo štvrtka 9. mája prihlásení poslanci, piati poslanci. Prvý, pán poslanec Dubéci, nie je v sále, stráca možnosť vystúpenia. Pán poslanec Dostál. (Pokračovanie rokovania v druhom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov, tlač 151.)
Fecko, Martin, poslanec NR SR (2015-02-10):
Ďakujem pekne. V rozprave vystúpil jeden poslanec, pán Kuffa, nebol podaný žiadny pozmeňujúci ani doplňujúci návrh, preto, prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hort, Milan, podpredseda NR SR (2011-02-10):
Pán poslanec Mikolaj chce reagovať na túto faktickú poznámku. Nech sa páči.
Šimečka, Michal, podpredseda NR SR (2024-04-19):
Ďakujem pekne. Na vaše vystúpenie sa prihlásilo sedem poslancov a poslankýň s faktickými poznámkami a ako prvý, pán poslanec Jarjabek. Nech sa páči.
Marcinková, Vladimíra, poslankyňa NR SR (2023-12-13):
Pán predsedajúci, toto neboli ataky na vašu osobu, toto boli ataky na, na to, ako je riadená schôdza, pretože vy ste z jednej strany aj pán predseda výboru, aj vy ste z jednej strany, vlastne tá komunikácia o tom, či začať alebo nezačať plénum, musí prebehnúť medzi vami. My sme to tam navrhovali. Ja som to aj v dostatočnom časovom predstihu navrhovala, poznala som rokovanie výboru, vedela som, že sa to natiahne, keď tam je pán premiér. Čiže táto komunikácia naozaj nie je na nás opozícii, aby bola vyriešená. To musíte zvládnuť vy vo svojej koalícii. A ja verím, že sme sa poučili z tejto situácie.
Pellegrini, Peter, predseda NR SR (2015-05-14):
Poprosím, aby ste nediskutovali navzájom v sále.
Figeľ, Ján, podpredseda NR SR (2014-03-21):
Už uplynul čas, pani kolegyňa. Pán Hrušovský? (Reakcia poslanca.) Nie. Dobre, tak ideme ďalej v rozprave. Mojmír Mamojka nie je prítomný v sále, stráca poradie. (Reakcia z pléna.) To už druhýkrát. Viliam Jasaň takisto. Miroslav Číž. (Reakcie z pléna.) Utvorte mu priestor alebo aj koridor. Pán Číž, nech sa páči.
Krupa, Peter, poslanec NR SR (2021-11-12):
No však. Ďakujem.
Novotný, Viliam, poslanec NR SR (2013-10-24):
Ďakujem pekne. Pán poslanec Raši, asi máte v SMER-e veľký problém, keď muselo toľko inštitúcií vyjadriť podporu pani ministerke Zvolenskej. Ale teraz k veci. Hovorili ste, pán poslanec, aj viacero poslancov dnes o tom hovorilo zo SMER-u, že je hyenizmom spájať smrť s tendrom, aby som to zjednodušil. Chcem len povedať, a keď ste dávali pozor a počúvali moje vystúpenie, nikdy som smrť s tendrom nespájal. My nevieme povedať, či je príčinná súvislosť medzi smrťou pacientky a tendrom. Ja len dúfam, že nie je. Dúfam, že nie je. A to bude výsledok Úradu pre dohľad nad zdravotnou starostlivosťou. Ale je nesporné, že je príčinná súvislosť medzi päťdňovým výpadkom vrtuľníkovej záchrannej zdravotnej služby a zlyhaním ministerstva zdravotníctva, menovite výberovej komisie, ktorá robila tender na nové povolenia. A to, že sa tu snažíte odpútavaním pozornosti túto príčinnú súvislosť zakrývať, to je hyenizmom. A posledná moja poznámka je, pán poslanec Raši, keď ste boli ministrom zdravotníctva v 2009., v 2010., prebiehal tender na záchrannú zdravotnú službu. Ja som voči nemu mal vtedy ako predseda výboru závažné výhrady. Veľa som vás kritizoval, chodil som na poslanecký prieskum, žiadal som si čísla, dôkazy, žiadal som si nahliadnuť do spisového materiálu. Ale chcem povedať, a teraz vás pochválim, že ani za pána ministra Zajaca, ani za pána ministra Rašiho sa nestalo, aby čo i len na jeden jediný deň vypadol čo i len jeden bod pozemnej alebo vrtuľníkovej záchrannej služby. Teraz vypadli dve stanice vrtuľníkovej záchrannej zdravotnej služby na päť dní, lebo zlyhalo ministerstvo zdravotníctva.
Glváč, Martin, podpredseda NR SR (2016-11-23):
Ďakujem. Dávam slovo spoločnému spravodajcovi z výboru pre financie a rozpočet poslancovi Milanovi Mojšovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Kollár, Boris, predseda NR SR (2021-11-09):
Druhou, s druhou, s druhým procedurálnym návrhom pán poslanec Drdul.
Paška, Pavol, predseda NR SR (2014-11-10):
Pán poslanec Kadúc, idete? Alebo pán navrhovateľ? Nech sa páči.
R. Raši, minister zdravotníctva SR: (2010-03-03):
V návrhu zákona sa ustanovuje označenie univerzitnej a fakultnej nemocnice, dávajú sa do súladu zdravotnícke povolania so sústavou študijných odborov stredného a vysokého školstva v oblasti zdravotníctva. Upravujú sa aj ustanovenia súvisiace s procesom akreditácie študijných programov, kurzov prvej pomoci, inštruktorov prvej pomoci a takisto ustanovenia súvisiace so sústavným vzdelávaním zdravotníckych pracovníkov. Upravuje sa aj príloha č. 3 v nadväznosti na zmeny a doplnenia prílohy smernice Európskeho parlamentu a Rady 2005/36 zo 7. septembra 2005 o uznávaní odborných kvalifikácií. Vážený pán predsedajúci, vážené panie poslankyne, vážení páni poslanci, prosím o podporu predloženého návrhu zákona. Ďakujem pekne.
Figeľ, Ján, podpredseda NR SR (2014-06-27):
Všetci sa tešíme. Nech sa páči, budeme pokračovať tým, že... (Reakcia z pléna.) My nepreskakujeme, len niektoré kluby si dnes už urobil voľnejší deň. 12. júna vystúpili všetci písomne prihlásení poslanci a teraz sa pýtam, či sa niekto hlási do rozpravy ústne. Nech sa páči. Árpád Érsek až dvakrát, ja by som to spojil, Árpád, do jednej rozpravy. Takže Árpád Érsek zweimal a Dušan Jarjabek. Títo dvaja páni poslanci sa prihlásili do rozpravy, nech sa páči, v tomto poradí. Árpád Érsek bol prvý. Či ideš ty? Takže, nech sa páči, Dušan Jarjabek, pán predseda výboru. (Pokračovanie rokovania o návrhu poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov , tlač 1011.)
Laššáková, Jana, podpredsedníčka NR SR (2012-09-18):
Pán minister, zaujmite miesto určené pre navrhovateľov. A teraz dávam slovo spravodajkyni, ktorú určil navrhnutý gestorský výbor, výbor pre kultúru a médiá, poslankyni Viere Mazúrovej. Nech sa páči, pani spravodajkyňa.
Laurenčík, Milan, podpredseda NR SR (2020-07-15):
Ďakujem. Chce sa vyjadriť k rozprave spravodajca? Nie. Prerušujem rokovanie o týchto bodoch programu. A teraz nasleduje druhé čítanie o vládnom návrhu zákona o niektorých opatreniach v pôsobnosti Ministerstva životného prostredia Slovenskej republiky v súvislosti s ochorením COVID-19, ktorý prerokúvame v skrátenom legislatívnom konaní. Vládny návrh zákona je uverejnený ako tlač 177. Výsledky rokovania výborov sú v tlači 177a. Prosím ministra životného prostredia Slovenskej republiky Jána Budaja, aby vládny návrh zákona odôvodnil. Pán minister, máte slovo. (Rokovanie o vládnom návrhu zákona o niektorých opatreniach v pôsobnosti Ministerstva životného prostredia Slovenskej republiky v súvislosti s ochorením COVID-19 , tlač 177.)
Jarjabek, Dušan, poslanec NR SR (2015-09-23):
Ďakujem veľmi pekne. Pani poslankyňa, ďakujem za váš, za váš príhovor až na také maličkosti. Viete, mám, myslím si, že by sme sa nemali pohybovať na poli poloinformácií alebo poloprávd. Mali by sme pracovať s informáciami takými, a teda hľadať si zdroje dôveryhodné informácií. Teraz narážam na to, čo ste hovorili na výbore v súvislosti s Berninim, ako by išlo o nejakú arizáciu s najväčšou pravdepodobnosťou. Tak ste to povedali. Ja som si tieto veci zisťoval. Je tu človek, ktorý si veľa vecí pamätá. Je to akademický maliar Stano, ktorý bol žiakom profesora Zmetáka a aj jeho veľmi blízkym priateľom, ktorý má množstvo informácií od neho, a ja som kvôli tomu bol za ním a kvôli tomu sme sa o týchto veciach rozprávali. Ak by ste mali záujem, určite si s vami dá kávu a mnohé vám osvetlí, aby ste sa teda nemuseli držať vecí, ktoré nie sú overené. Myslím si, že, ja beriem to, čo vy hovoríte o sochách, o výtvarnom umení, o literatúre a tak ďalej, lenže vaše subjektívne názory nemôžu byť objektívnou pravdou, pani poslankyňa. Preto, lebo potom tých objektívnych právd bude niekoľko, preto, lebo ja s vami napríklad v niektorých veciach nesúhlasím a mnoho ľudí takisto. A to sú tiež objektívne pravdy, keď ich budeme takýmto spôsobom prezentovať, ako ich prezentujete vy? Ďalej hovoríte o konfrontácii so svetom, že neexistujete. Už na výbore som vám povedal, existujú riaditelia, renomovaní riaditelia hudobných inštitúcií zo zahraničia. Hudobná kultúra dennodenne, každé predstavenie v Opere Národného divadla je konfrontácia so svetom. V každom predstavení, resp. skoro v každom predstavení – a nielen Národného divadla – sú speváci, ktorí sa konfrontujú nielen v zahraničí, ale sa konfrontujú spolu so zahraničnými spevákmi na javisku Opery Slovenského národného divadla. A nielen. Ide BHS. Prečo takéto veci hovoríte, o nejakej izolácii, keď to skutočne nie je pravda? Ďakujem za pozornosť.
Pellegrini, Peter, predseda NR SR (2024-02-15):
Pani poslankyňa Marcinková.
Krajniak, Milan, poslanec NR SR (2016-05-19):
Pán poslanec Burian, jedna z výhrad, ktorú ste spomenuli. Pochopil som správne, že vaša hlavná výhrada k zrušeniu gastrolístkov spočíva v tom, že tí ľudia si potom za to kúpia, čo chcú, nielen stravu, môžu si za to kúpiť čo chcú. Druhá výhrada bola, že tie peniaze by boli nezdanené, neboli by z nich platené odvody. A my ako poslanci nedostávame nezdanené a nezoškrtané odvodmi poslanecké náhrady? A niekto nás kontroluje, čo si za to kúpime? A ak my dostávame ako poslanci nezdanené poslanecké náhrady, prečo by ľudia nemohli dostávať nezdanené, nazvime to, náhrady finančné za stravu? Vy hovoríte, že ľudia si za to kúpia, čo chcú. Nech si kúpia za to, čo chcú. A druhá poznámka. Ja som to včera hovoril v rozprave, ak je taký problém, že sa má štát starať o stravovacie návyky svojich občanov, tak potom navrhnem v druhom čítaní tohto rokovania o tomto zákone taký návrh, nech gastrolístky vydáva štát. Máme štátnu tlačiareň ministerstva vnútra, nech ich pekne natlačí, rozdistribuujeme ich a to percentíčko, alebo proste ten poplatok za správu pôjde štátu a z toho môže štát financovať obedy pre sociálne odkázané deti, ktoré chodia do školy. Prečo by to nemohlo byť takto, ak jediným dôvodom gastrolístkov je to, že majú zabezpečiť to, aby stravovacie návyky boli zabezpečené? Bude to robiť štát, štát na tom bude zarábať a bude to v poriadku, všetky vaše výhrady budú zohľadnené, akurát na tom nebudú zarábať súkromné firmy, ale štát. Ďakujem pekne.
Blanár, Juraj, podpredseda NR SR (2022-12-06):
Prezentujme sa a hlasujme. (Hlasovanie.) Prítomných 130 poslancov, za hlasovalo 99, proti boli 25, zdržalo sa 6, hlasovali všetci. Konštatujem, že Národná rada schválila návrh novely cestného zákona. Tým sme vyčerpali všetky body hlasovania, vážené pani poslankyne, páni poslanci, a skôr ako budeme pokračovať v prerušenej rozprave o správe generálneho prokurátora, vyhlasujem dvojminútovú prestávku, aby ste mohli sa skonsolidovať. (Ruch v sále.) Ale ešte predtým procedurálne návrhy. Pán predseda výboru Vetrák. (Ruch v sále. Zaznievanie gongu.) Poprosím o pokoj, páni poslanci, ešte procedurál. Nech sa páči.
Laššáková, Jana, podpredsedníčka NR SR (2012-08-01):
Na vystúpenie pána poslanca s faktickými poznámkami sa hlásia štyria poslanci, pani poslankyňa Tomanová, páni poslanci Lipšic, Mihál, Fronc a Poliačik. Končím možnosť prihlásiť sa s faktickými poznámkami. Pani poslankyňa Tomanová, nech sa páči.
Laššáková, Jana, podpredsedníčka NR SR (2014-11-10):
S reakciou pán poslanec Galko.
Hrušovský, Pavol, podpredseda NR SR (2011-02-03):
Páni poslanci, z poslaneckého klubu SaS, poprosím vás, otočte sa tvárou k prednášajúcemu, nech sa páči, pán predseda.
Jurinová, Erika, podpredsedníčka NR SR (2014-11-09):
Slušnosť má byť základnou výsadou tohto parlamentu, bohužiaľ. Pán poslanec, pokračujte, nech sa páči.
Grendel, Gábor, podpredseda NR SR (2021-11-12):
Pán spravodajca, želáte si záverečné slovo? Nie. Prerušujem rokovanie o tomto bode programu a s ohľadom na požiadavku príslušného gestorského výboru dávam dvadsaťminútovú prestávku pred hlasovaním. (Prestávka.)
Glváč, Martin, podpredseda NR SR (2019-09-11):
Ďakujem. Žiada si záverečné slovo spoločný spravodajca? Áno. A potom súčasne vás žiadam o termín hlasovania.
V. Veteška, podpredseda NR SR: (2005-12-09):
M. Demeterová, poslankyňa: Ja by som len na záver pár slov k rozprave. Samozrejme, podporujem všetky tu prednesené pozmeňujúce návrhy, pretože skvalitňujú túto novelu zákona, a rada by som sa ešte aj vyjadrila k tomu bodu, mnohé z nich teda vychádzajú aj z prerokovania, teda zo stanoviska vlády a zo stanoviska Národnej rady Slovenskej republiky. Polemický bol bod dva môjho zákona, kde sme ťažko vedeli práve upraviť tú situáciu, ktorú tu bližšie rozobrala pani poslankyňa Sabolová, pretože, žiaľ, vykonávací predpis ministerstva obrany ide nad rámec nami prijatého zákona predtým. Preto sme museli mnohé... Ale my, keď sme chceli upraviť mnohé veci, s ktorými tento predpis prichádzal do rozporu, narazili sme práve na zákon o rehabilitáciách, ktorý by sme vlastne týmto zákonom pohli a na ktorý sa vlastne v tomto zákone odvolávame. My, predpokladám, že všetky tieto návrhy, ktoré tu boli prednesené, vznikla tam totiž taká polemika, že v odporúčaniach vlády nám bolo odporučené, aby sme tie upresňujúce faktory vydali v prílohe k zákonu, ale neskôr sa ukázalo, že je rovnako dobré a dokonca prospešnejšie, aby aj táto novela zákona obsahovala tieto kritériá. Ďakujem veľmi pekne všetkým, ktorí sa podieľali na tvorbe tejto novely, aj na skvalitnení, najmä pani poslankyni Sabolovej a pánu poslancovi Gálovi, pánu poslancovi Miklušičákovi, pani poslankyni Majdovej, pani poslankyni Podrackej, ktorá ešte pri príprave spolupracovala a, samozrejme, pánu doktorovi Kľuskovi, ktorý vlastne sebe, sebe vlastnou vytrvalosťou a húževnatosťou niekedy išiel až nad rámec svojich síl, a aby sa táto novela dostala ešte do konca roka do tohto parlamentu, aby bola parlamentom schválená. Ďakujem.
Pčolinský, Peter, podpredseda NR SR (2022-10-21):
Ďakujem pekne. S reakciou? Nie. Vyhlasujem teda rozpravu za skončenú. 	Chce stanovisko zaujať, chce navrhovateľ, chcete zaujať stanovisko? Nie. Pán spravodajca, chcete zaujať stanovisko alebo ohlásiť termín?
P. Hrušovský, predseda NR SR: (2004-12-01):
Prosím teraz pani spoločnú spravodajkyňu pani poslankyňu Majdovú, aby z poverenia výboru informovala Národnú radu o výsledku prerokúvania návrhu zákona. Nech sa páči, pani poslankyňa, máte slovo. M. Majdová, poslankyňa: Ďakujem za slovo. Tak ja budem tiež len veľmi stručná. Vážený pán predseda, vážené panie poslankyne, vážení páni poslanci, ako poverená spravodajkyňa gestorského výboru vám podávam správu k predmetnému návrhu zákona. V súlade s rozhodnutím predsedu Národnej rady prerokovali predmetný návrh zákona výbory: ústavnoprávny výbor, výbor pre financie, rozpočet a menu, výbor pre verejnú správu, výbor pre životné prostredie a ochranu prírody a výbor pre zdravotníctvo. Výbor pre zdravotníctvo bol zároveň gestorským výborom. Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov. Ústavnoprávny výbor predmetný návrh zákona prerokoval. Neprijal uznesenie podľa § 52 ods. 4 zákona Slovenskej republiky. Ostatné výbory súhlasili s predloženým návrhom zákona a odporučili ho Národnej rade schváliť s pozmeňujúcimi návrhmi, ktoré sú uvedené v bode IV spoločnej správy. Tých návrhov je celkovo 18. A ja ako spoločný spravodajca budem odporúčať, aby sa hlasovalo o bodoch 1, 2, 3, 6 až 18 spoločne s návrhom gestorského výboru schváliť ich a o bodoch 4 a 5 spoločne s návrhom gestorského výboru neschváliť ich. Výbor ma zároveň poveril ako spoločnú spravodajkyňu, aby som predniesla túto správu výborov. Skončila som, pán predseda, otvorte, prosím, rozpravu.
Brocka, Július, poslanec NR SR (2015-03-19):
Ďakujem pekne. Vážený pán predseda, dámy a páni, vážení kolegovia a kolegyne, predkladám s kolegom Alojzom Přidalom tretí návrh v sérii týchto sociálnych návrhov. Tentoraz je to novela zákona č. 461/2003 Z. z. o sociálnom poistení v znení neskorších predpisov. Náš návrh je rovnako reakciou na nepriaznivú sociálnu situáciu niektorých skupín občanov, ktorá nie je spôsobená ich nedostatočnou aktivitou, ale zlé nastaveným sociálnym systémom a legislatívou, ktorá je nespravodlivá najmä voči rodinám s viacerými deťmi. Návrh umožňuje predčasný odchod do dôchodku všetkým poistencom, ktorým do dovŕšenia dôchodkového veku chýbajú najviac dva roky a ktorí zároveň splnili podmienku minimálnej doby poistenia 15 rokov, bez ohľadu na dosiahnutú výšku sumy predčasného starobného dôchodku. Navrhované riešenie umožní, aby poistenci s nižšími príjmami mali stabilný príjem, a to aj v prípade, ak nedosiahnu požadovanú hranicu príjmu, t. j. 1,2-násobok sumy životného minima. Ďalším návrhom tejto novely je aj zníženie poistných odvodov. To je to, čo nám práve tá analýza OECD odporúča ako jedno z dôležitých opatrení pri boji aj s nezamestnanosťou a, ja si myslím, aj v boji s chudobou. V tomto návrhu sa navrhuje znížiť poistné odvody zamestnancom a čiastočne aj zamestnávateľom, znižujú sa poistné odvody na starobné poistenie poistencovi na každé nezaopatrené dieťa o jeden percentuálny bod. To znamená, dnes zamestnanec cez svoju výplatnú pásku má odvody na svoje starobné poistenie 4 % z hrubej mzdy, zamestnancovi, ktorý má jedno dieťa, tieto odvody 4-percentné by sa znížili na 3 %, kto má štyri deti, by sa mu znížili na nulu, ale to neznamená, že by sa neodvádzali prostriedky na účet dôchodkový, pretože zároveň zamestnávateľ odvádza 14 %, no pri tom, kto má viac detí ako štyri, tak by sa znižovali tieto poistné odvody aj zamestnávateľovi. A v istom zmysle by to bola vlastne výhoda tohto rodiča, ktorý má viac detí, že by bol v tomto zmysle alebo v tomto duchu lacnejší z hľadiska nákladov alebo z hľadiska ceny práce pre zamestnávateľa, ktorý by takéhoto rodiča zamestnal. Rodiny týmto opatrením získajú zvýšenie svojho príjmu rádovo 10 eur na mesiac a dieťa, čo môže výrazne prispieť k zlepšeniu sociálnej situácie rodín s deťmi a tiež k zvýšeniu domácej spotreby. Preto navrhovaná úprava bude mať dopad na verejné financie. Bude znamenať zníženie príjmov Sociálnej poisťovne v roku 2015, odhadujeme to v tomto roku na 80 mil. eur a v nasledujúcich rokoch na 120 mil. eur. Na druhej strane sa tým zvýšia príjmy štátneho rozpočtu z dôvodu aj vyššej domácej spotreby. Navrhovaná právna úprava bude mať priaznivý vplyv na sociálnu situáciu rodín s deťmi, zníži náklady zamestnávateľov, priaznivo ovplyvní i podnikateľské prostredie, i rast zamestnanosti, čo v konečnom dôsledku povedie k rastu príjmov aj štátneho rozpočtu, aj Sociálnej poisťovne. Návrh je v súlade s ústavou, ústavnými zákonmi a inými zákonmi, medzinárodnými zmluvami, ktorými je Slovenská republika viazaná. Ďakujem za vašu pozornosť aj podporu tohto návrhu.
Osuský, Peter, poslanec NR SR (2019-10-28):
Ďakujem pekne, pán predsedajúci. No, v roku 2016 som bol typickou ukážkou tej nepravdivosti alebo pravdivosti tej tézy „bez straníckej príslušnosti“. Áno, bol som kandidátom na kandidátke SaS, ale nebol som členom SaS a nebol som v tom čase členom nijakej politickej strany. Bol som teda kandidát bez politickej príslušnosti. To boli parlamentné voľby. Keby sa v tom čase konali aj napríklad komunálne voľby a SaS sa rozhodne postaviť ma na kandidátku, tak ako ma postavila do parlamentných volieb, tak budem takisto v ten deň volieb, keby boli vtedy voľby, vlastne bez straníckej príslušnosti, hoci budem na kandidátke koalície alebo politickej, celkom jasne politickej strany. To znamená, že vlastne ten obsah pojmu bez straníckej príslušnosti vôbec nevypovedá o tom, ako ten človek je na tom kandidačnom lístku. To znamená, že aj to tvrdenie, že som bez straníckej príslušnosti je síce formálne také, ale v skutočnosti je každému jasné, že som na kandidátke politickej strany. Takže to neošetruje vôbec nič, ten pojem, že je niekto bez straníckej príslušnosti, lebo by som ani nezbieral podpisy ako nezávislý kandidát, ale nejaká strana by sa rozhodla ako osobu mať ma ako nestraníka na svojej kandidátke. Takže bol by som nie ani nezávislým kandidátom a kandidátom bez politickej príslušnosti, ale, paradoxne, na kandidátke, ktorú zostavuje a pečiatkuje politická strana. Čo by bolo teda viac či menej z hľadiska toho, čo vy chcete ošetriť, dosť rozporuplné.
Bugár, Béla, podpredseda NR SR (2019-09-11):
Nech sa páči, prezentujme sa a hlasujme. (Hlasovanie.) Prítomných 142, za 141 poslancov, 1 sa zdržal. Návrh sme schválili. Prosím teraz pána poslanca Bučeka, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 319/2002 Z. z. o obrane Slovenskej republiky, tlač 1519. (Hlasovanie o vládnom návrhu zákona, ktorým sa mení a dopĺňa zákon č. 319/2002 Z. z. o obrane Slovenskej republiky v znení neskorších predpisov a ktorým sa menia a dopĺňajú niektoré zákony , tlač 1519.)
V. Veteška, podpredseda NR SR: (2004-09-10):
L. Martinčeková, poslankyňa: ... v členských krajinách Európskej únie a iných európskych štátov. Spolupracuje s množstvom vládnych aj mimovládnych organizácií, agentúr, občianskych združení, odborníkov, aby mohla poskytnúť aktuálne, cielené a spoľahlivé informácie. Agentúra pracuje v štyroch veľkých tematických oblastiach: - vysporiadanie sa so zmenou podnebia, - vysporiadanie sa so stratou biodiverzity, - ochrana zdravia ľudí a kvality života, - využívanie a manažment prírodných zdrojov a odpadov. Teraz by som vám chcela povedať pár aktuálnych informácií EIA týkajúcich zmeny klímy. Nová rozšírená Európska únia má o 20 % viac obyvateľov a je väčšia o 25 % územia. Približne tri štvrtiny obyvateľstva žije na 15 % plochy. Demografické a sociálno-ekonomické zmeny a globalizácia majú veľký vplyv na kvalitu ovzdušia a na zmeny podnebia. Pribúdajú dôkazy o dosahoch klimatických zmien na zdravie ľudí, ekosystémov a na ekonomiku. Pre Európsku úniu je boj s klimatickými zmenami kľúčovou environmentálnou prioritou. Priemerná teplota v Európe sa za posledných 100 rokov zvýšila o 0,90 °C a do roku 2100 sa očakáva jej nárast o ďalšie 6,3 °C, čo nie je v súlade so zámerom Európskej únie obmedziť dlhodobé globálne otepľovanie na 2 °C. Deväťdesiate roky boli najteplejším desaťročím v sledovanom období a roky 1998, 2002 a 2003 boli najteplejšími rokmi. Dvíhajú sa úrovne morí. Za uplynulé storočie až o 0,2 metra a očakáva sa ich ďalší rast. Európske ľadovce sú na ústupe. Okrem nórskych pobrežných ľadovcov, ktoré sa vďaka snehovým zrážkam v zimnom období zväčšujú. Do roku 2050 asi zmizne 75 % ľadovcov zo švajčiarskych Álp. Plocha Arktického mora sa tiež každoročne zväčšuje o 0,3 %. Tento trend je zaznamenaný už 25 rokov. (Sústavne veľký ruch v sále.) Priemerné ročné vegetačné obdobie sa vo väčšine oblastí v Európe za posledných 20 rokov predĺžilo asi o 10 dní. Prognózy ukazujú na druhej strane zvýšené riziko nedostatku vody, ktorá by vegetácii uškodila. Vyššie teploty v zime majú vplyv na nedostatočný rast niektorých druhov vegetácie v letnom období na zvýšenie počtu škodcov. Zmeny dĺžky vegetačného obdobia si vyžiadajú zmeny v stratégii poľnohospodárstva či v ochrane prírody. Následky klimatických zmien majú vplyvom záplav, búrok a sucha aj veľké ekonomické straty či straty na ľudských životoch. Ročný počet katastrofických udalostí v Európe vplyvom počasia sa v deväťdesiatych rokoch v porovnaní s predchádzajúcimi desaťročím zdvojnásobil, pričom napríklad zemetrasenia zostali nezmenené. V najbližších desaťročiach sa očakáva pokračovanie klimatických zmien, a preto je potrebné čo najskôr začať s opatreniami na zníženie negatívnych vplyvov na zmenu klímy. Jedným z týchto opatrení je aj zníženie emisií skleníkových plynov a jednou z ciest je obchodovanie s emisnými kvótami. Ďakujem vám za pozornosť a v záujme nás a ďalších generácií ďakujem za podporu pri hlasovaní. (Potlesk.)
Laurenčík, Milan, podpredseda NR SR (2021-05-27):
Prosím, ukľudnite sa a nechajte pána ministra, nech dokončí záverečné slovo.
Cmorej, Peter, poslanec NR SR (2021-11-09):
Ja som čakal, že kto sa nám prihlási do ústnej, lebo chcem pani kolegyňu navrhovateľku, teda chcem ju upozorniť, že prvé dva pozmeňováky neboli jednoducho prečítané v súlade s rokovacím poriadkom a ja o nich nedám hlasovať. (Reakcie z pléna.) Takže ak chcete o nich hlasovať, prihláste sa, predneste si to. (Reakcia navrhovateľky.)
Viskupič, Marián, poslanec NR SR (2023-05-25):
Ďakujem pekne za slovo. Fú, tak dobro... dobrovoľná, dobrovoľná že je zbytočný medzičlánok? No takto. Ak je niečo dobrovoľné, ťažko by to mohlo byť zbytočné, ale zoberme si, keď už nič iné, hasičské športy, hej, na, na väčšine dedín je to jeden z mála športov, ktoré proste tie decká a tí, tí dobrovoľníci s nimi robia, hej. Ďalšia vec, na dedinách (povedané so smiechom) bežne tí, tí dobrovoľní hasiči, je, je zábava, robia usporiadateľov, je nejaká, kľudne aj cirkevný nejaký sprievod, robia proste, o dopravu sa starajú. Jednoducho to, to, prosím, nehovorme, že je takéto niečo zbytočné. Zároveň keď sa teda bavíme o tých peniazoch, ako pán predseda výboru spomínal, no v prvom rade sú to tak malé peniaze, že je najjednoduchšie to vyriešiť takto priamo každému tomu zboru, ktorý existuje, a zároveň nárokovateľnosť je, je práve častokrát najlepšia ochrana proti, proti možnej korupcii. A ešte raz, to sú, to sú tak, myslím, že tie sumy, pán predseda povedal, to sú tak zanedbateľné peniaze v tej úrovni štátu a zároveň tak, tak dôležité peniaze, ktoré zaplatia aj tej najmenšej obci, kde teda majú tých dobrovoľných hasičov, že to, že to pomôže, že myslím si, že tu meniť niečo, čo malo takýto jednoduchý a ja hovorím, že v tomto prípade proti korupcii odolný systém, keďže to je išlo každému, kto ten dobrovoľný zbor má, považujem za nie dobrú zmenu. Ďakujem pekne.
A. Belousovová, podpredsedníčka NR SR: (2008-02-12):
Takže prerušujem rokovanie a vyhlasujem 5-minútovú prestávku. (Prestávka.) (Po prestávke.)
Kiššová, Jana, poslankyňa NR SR (2016-05-18):
Ďakujem pekne za slovo. Chcem len možno doplniť to, čo kolega Jozef Mihál hovoril, ani tento návrh zákona nie je veľká systémová vec, s ktorou opozícia prichádza, a tiež to nie je vec, ktorá rieši najpálčivejšie problémy, ktoré v spoločnosti máme, ale je to vec, ktorá pomôže takýmto drobným, malým opatrením riešiť jednu čiastkovú vec bez toho, aby sa narušili iné veci. A tak ako Jozef povedal, jednoducho nechajme na ľuďoch, akým spôsobom svoje vlastné peniaze použijú. Nenúťme ich aj cez takýto inštitút sociálneho fondu využívať služby konkrétnych zariadení, využívať konkrétne aktivity, chodiť do konkrétnych zariadení a podobne. Naozaj, nechajme túto vec na rozhodnutí ľudí. Ďakujem.
P. Paška, predseda NR SR: (2007-10-17):
(Hlasovanie.) 134 prítomných, 121 za, 9 sa zdržalo, 4 nehlasovali. Konštatujem, že sme schválili navrhnuté uznesenie.
Laššáková, Jana, podpredsedníčka NR SR (2014-02-06):
Pán poslanec, poprosím vás...
Kadúc, Miroslav, poslanec NR SR (2014-10-22):
Ďakujem pekne. Pán minister, ja, ja nechcem sa k tej vecnej rovine moc vyjadrovať, lebo zdá sa mi, že, že hodnotné argumenty sú na obidvoch stranách, ale čo ma zaujalo, je to, čo ste povedali na kolegyňu Žitňanskú a na pána Freša v podstate. Predstavte si, že by som to isté, čo povedala kolegyňa Žitňanská, povedal aj ja, pretože to, čo povedala, bola pravda a ako keby mi hovorila z duše. Ja som tu nebol minulé volebné obdobie, som tu prvýkrát, pán minister, a nič takéto by som nedopustil. Ale vašimi argumentmi, keď hovoríte, že, spravili to oni, spravíme to aj my, považujem to za smutné a nešťastné. Inými slovami, ako keby ste to uznávali za správne, o čom silno pochybujem. Takže bol by som rád, ak by tu takýto legislatívny proces už nebol, a vy, si myslím, že máte na to alebo máte minimálne taký aparát na ministerstve, že by sa to nemalo diať.
Sulík, Richard, predseda NR SR (2010-09-09):
Prepáčte, pán Muňko. Pán Viskupič, poprosím netelefonovať v tejto miestnosti. Ďakujem vám.
Hambálek, Augustín, poslanec NR SR (2012-09-21):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre zdravotníctvo, Výboru Národnej rady pre verejnú správu a regionálny rozvoj a Výboru Národnej rady pre obranu a bezpečnosť. Ďalej, aby týmto hlasovaním za gestorský výbor určila Výbor Národnej rady Slovenskej republiky pre obranu a bezpečnosť a určila lehoty na prerokovanie návrhu zákona výborom do tridsať dní a gestorskému výboru do tridsať dva dní od prerokovania návrhu zákona v Národnej rade Slovenskej republiky v prvom čítaní.
Čekovský, Kristián, poslanec NR SR (2022-06-28):
Ďakujem pekne, pán predsedajúci. Dovoľte mi, prosím, ako určenému spravodajcovi výboru predniesť informáciu výboru pre kultúru a médiá o prerokovaní návrhu na voľbu generálneho riaditeľa Rozhlasu a televízie Slovenska. Výbor pre kultúru a médiá zverejnil dňa 27. apríla 2022 výzvu na prihlasovanie sa kandidátov na funkciu generálneho riaditeľa Rozhlasu a televízie Slovenska podľa § 17 zákona č. 532/2010 o Rozhlase a televízii Slovenska a o zmene a doplnení niektorých zákonov. Na základe výzvy dostal výbor do stanoveného termínu deväť prihlášok kandidátov na funkciu generálneho riaditeľa, následne výbor overil, či kandidáti spĺňajú podmienky stanovené v súlade s § 16 ods. 1 a 2 zákona. Na verejné vypočutie dňa 13. júna 2022 bolo pozvaných osem kandidátov – pán Peter Badač, Tibor Búza, Ivan Golian, Peter Janků, Ľuboš Machaj, Jaroslav Rezník, Vladimír Seman a Daniel Živica. Verejného vypočutia sa zúčastnilo osem kandidátov, jeden z uvedených kandidátov pán Juraj Kabát nebol pozvaný na verejné vypočutie, nakoľko nesplnil podmienky podľa § 16 ods. 2 zákona. Gestorský výbor po verejnom vypočutí konštatoval, že všetci zúčastnení kandidáti spĺňajú všetky náležitosti a kritériá podľa § 16 ods. 1 a 2 zákona. Z uvedeného dôvodu sú všetci ôsmi kandidáti spôsobilí zúčastniť sa voľby na funkciu generálneho riaditeľa RTVS. Gestorský výbor po zvážení týchto skutočností uznesením číslo 180 zo 16. júna 2022 súhlasí s návrhom na voľbu generálneho riaditeľa RTVS, tlač 1065, ktorého súčasťou je stanovisko poradnej komisie pre voľbu generálneho riaditeľa RTVS zriadenej výborom pre kultúru a médiá. Návrh na uznesenie Národnej rady je v prílohe. Pán predsedajúci, ďakujem, skončil som, otvorte, prosím, rozpravu.
Laššáková, Jana, podpredsedníčka NR SR (2014-02-07):
Nemusíte ma prosiť, pán poslanec, nemusíte ma prosiť.
Grendel, Gábor, podpredseda NR SR (2021-01-13):
Šesť faktických poznámok na vystúpenie pani poslankyne. Končím možnosť prihlásiť sa s faktickými poznámkami. Ako prvý pán poslanec Kotleba.
Tabák, Romana, poslankyňa NR SR (2020-11-04):
Ďakujem veľmi pekne. Asi je moc hrubé. (Poslankyni podali fľašu s vodou.) Ďakujem veľmi pekne. (Reakcia z pléna. Rečníčka sa pozrela na časomer.) Však mám čas. (Rečníčka sa napila. Smiech v sále.) Pokračujeme. Pri nedávnom porovnávaní cien v rámci EÚ sa zistilo, že ceny potravín sú na Slovensku lacnejšie o 7 %, avšak ak hovoríme o cene alkoholu a tabaku, je to až o 33 % menej v porovnávaní s priemerom EÚ. Žijeme v časoch, keď zo všetkých strán počúvame, ako máme byť zodpovední a humánni voči zvieratám, chrániť životné prostredie, znižovať emisie, byť uhlíkovo neutrálny, avšak veľmi málo sa hovorí o tom, že by malo byť záväzkom štátu do budúcna znižovať spotrebu alkoholu a cigariet. Hovorím o tom práve s ohľadom na dopady na zdravotníctvo. Aj tabakové firmy by si mali uvedomiť ich zodpovednosť a prispievať k riešeniu problémov, ktoré fajčenie spôsobuje. Je chvályhodné, že si to mnohé z nich už uvedomujú a v rámci inovácií ponúkajú alternatívy, ktoré sú zo zdravotného hľadiska menej škodlivé. Existuje približne 30 štúdií vrátane vládnych inštitúcií z Nemecka alebo Veľkej Británie, ktoré potvrdzujú, že škodlivosť bezdymových produktov je nižšia ako klasických cigariet. Preto aj regulácia sadzieb spotrebnej dane z tabakových výrobkov by mala do budúcna odrážať viac škodlivosti jednotlivých kategórií tabakových výrobkov. Navrhovaná úprava by mohla pomôcť... (Prerušenie vystúpenia predsedajúcim.)
Rajtár, Jozef, poslanec NR SR (2017-05-17):
Ďakujem za slovo. Vážené dámy, vážení páni, takéto návrhy zákonov sú niečím ako umelou náhradou za nefunkčný právny štát. Nefunguje právny systém, otvorme teda peňaženky súčasných daňových poplatníkov a vyplaťme peniaze. Ako by to malo byť správne? Vinníci by mali byť spravodlivo odsúdení, ich majetok, ich podvodne nadobudnutý majetok zhabaný a z neho by mali byť odškodnení klienti nebankových subjektov. Toto sa, bohužiaľ, nestalo. Pamätám sa, ako vtedajšia ministerka financií Brigita Schmögnerová verejne varovala pred vkladaním peňazí do takýchto subjektov a musím povedať, tiež si pamätám, že bola vtedy zahriaknutá, aby nekazila dobre sa rozvíjajúci biznis. A ak aj boli vtedy nejakí vládni predstavitelia zaangažovaní do týchto podvodov, opäť raz je treba čo? Opäť raz je treba to, aby ich dostihla spravodlivosť, aby to bolo objektívne vyšetrené a aby boli v prípade, že sa na tom podieľali, odsúdení. Pamätám sa tiež, ako Robert Fico sľuboval odškodnenie týchto klientov a takisto sľuboval, že vinníci budú potrestaní. Namiesto toho desať rokov robil pravý opak. Desať rokov spolu s Robertom Kaliňákom, obrazne povedané, chodil s kladivom a rozbíjal zvyšky spravodlivosti. Naposledy si to odniesol statočný prokurátor Špirko v auguste minulého roka, ktorý si dovolil objektívne vyšetrovať podvody Roberta Kaliňáka a Ladislava Bašternáka. Ak chceme zjednať skutočnú nápravu, poďme spraviť reformu, poďme sfunkčniť prokuratúru, poďme sfunkčniť súdy a následne nechajme tieto veci spravodlivo vyšetriť, odsúdiť skutočných vinníkov a zo zhabaného majetku odškodniť klientov nebankových subjektov. Ďakujem za pozornosť.
T. Cabaj, podpredseda NR SR: (2009-10-21):
Otváram rozpravu. Konštatujem, že do rozpravy sa písomne nikto neprihlásil. Má niekto záujem sa prihlásiť ústne? Takisto nevidím, že by sa niekto hlásil. Končím možnosť prihlásiť sa do rozpravy. Končím rozpravu. Prerušujem rokovanie o tomto bode programu. Panie poslankyne, poslanci, ráno o 9.00 hodine budeme pokračovať návrhom poslancov Národnej rady Rudolfa Pučíka, Jána Richtera, Viliama Jasaňa na vydanie zákona, ktorým sa mení a dopĺňa zákon Národnej rady č. 182/1993 Z. z. o vlastníctve bytov a nebytových priestorov v znení neskorších predpisov. Ďakujem veľmi pekne za aktívnu účasť, pekný večer, dobrú noc, pokračujeme ráno o 9.00 hodine. (Prerušenie rokovania o 19.05 hodine.)
Laurenčík, Milan, podpredseda NR SR (2022-03-18):
Ďakujem. Prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa do rozpravy hlási niekto ústne. Končím možnosť prihlásiť sa do rozpravy. Do rozpravy sa prihlásili traja páni poslanci. Ako prvý vystúpi pán poslanec Radovan Marcinčin a pripraví sa pán poslanec Milan Mazurek. Nech sa páči.
M. Hort, podpredseda NR SR: (2009-04-21):
Otváram všeobecnú rozpravu. Konštatujem, že som do rozpravy nedostal žiadnu písomnú prihlášku, a preto sa pýtam, kto sa do rozpravy hlási ústne. Evidujem zatiaľ pána poslanca Jána Kvorku, pána poslanca Pavla Minárika. Uzatváram možnosť prihlásiť sa do rozpravy. A slovo má pán poslanec Ján Kvorka.
M. Číž, podpredseda NR SR: (2007-03-23):
(Hlasovanie.) Prítomných 133 poslancov, za návrh 120 poslancov, proti 1 poslanec, zdržalo sa 12 poslancov. Konštatujem, že sme schválili vládny návrh novely zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení zákona č. 331/2005 Z. z. a o doplnení zákona č. 507/2001 Z. z. o poštových službách v znení neskorších predpisov . Teraz prosím predsedu výboru pre financie, rozpočet a menu pána poslanca Jozefa Buriana, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov a o zmene a doplnení niektorých zákonov z tlače 168. Pán spravodajca, máte slovo.
Grendel, Gábor, podpredseda NR SR (2022-05-05):
Panie poslankyne, páni poslanci, budeme pokračovať v rokovaní Národnej rady zlúčenou rozpravou , do ktorej som dostal jednu písomnú prihlášku. Takže otváram rozpravu. Ako jediný písomne prihlásený je pán poslanec Miroslav Žiak, nech sa páči pán poslanec. (Pokračovanie rokovania o návrhu poslancov Národnej rady Slovenskej republiky Rastislava Schlosára a Magdalény Sulanovej na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov , tlač 982, o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 989, a o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov a ktorým sa menia a dopĺňajú niektoré zákony , tlač 990.)
Laššáková, Ľubica, poslankyňa NR SR (2021-11-24):
Áno, ďakujem pekne. Naozaj len veľmi kratučko, pretože, zdá sa, že tí, čo reagovali, tak všimli si v podstate to isté. Áno, všimli sme si to financovanie cez tie obce, aby to nedopadlo tak, ako Národný cintorín v Martine, že niekedy majú peniaze, a ak mesto nie je v kondícii, tak peniaze nemajú, takže verím, že toto sa dotiahne, pani ministerka. Pán poslanec Fecko, no áno, sú to technikálie, ktoré, predpokladám, keď Jurkovič začal navrhovať a pripravovať a stavať túto mohylu, tak nikto nerátal s tým, že bude ju treba aj ošetrovať a bude možno s tým problém, takže toto už ale, bohužiaľ, my tu nevyriešime, takže tiež asi otázka na ministerku kultúry. No a tam, pán poslanec Mičovský, ja si myslím, že to je záležitosť jednej diplomatickej debaty s naším zastupiteľstvom v Ríme. Z mojich skúseností viem, že oni boli mimoriadne vždy ústretoví, takže verím, že aj toto sa podarí, a urobiť ten slovenský preklad, samozrejme, bude to chcieť novú tabuľu, ale nepredpokladám, že by to boli nejaké horibilné sumy, takže myslím si, že všetko je riešiteľné. Ďakujem.
Glváč, Martin, podpredseda NR SR (2018-09-13):
Ďakujem. S faktickými poznámkami dvaja poslanci. Končím možnosť prihlásiť sa. Pán poslanec Zelník.
Zmajkovičová, Renáta, podpredsedníčka NR SR (2014-09-17):
Pani poslankyňa Vášáryová.
Kollár, Boris, predseda NR SR (2021-11-04):
Pán kolega, poprosím, naozaj je to nedôstojné a nekorektné voči diskutujúcemu. Ďakujem velice pekne.